โจนิ ปาลาซิโอส

โจนิ เอวโลฮิโอ ปาลาซิโอส ซัวโซ (; เกิด 20 ธันวาคม ค.ศ. 1986) เป็นนักฟุตบอลชาวฮอนดูรัส ปัจจุบันเล่นตำแหน่งกองหลังให้กับสโมสรโอลิมเปีย ซึ่งเป็นเพียงสโมสรเดียวในการค้าแข้งของเขา

 ทีมชาติ 
ปาลาซิโอสลงเล่นนัดแรกให้กับทีมชาติฮอนดูรัสในเดือนกรกฎาคม ค.ศ. 2009 ซึ่งเป็นการแข่งขันโกลด์คัพCONCACAF Championship, Gold Cup 2009 - Full Details  - RSSSF นัดที่พบกับกรีเนดา และได้ลงเล่นในฟุตบอลโลกรอบคัดเลือก 1 นัด และยังได้ลงเล่นในฟุตบอลชิงแชมป์อเมริกากลางเมื่อปี 2011UNCAF (Qualifying Tournament for Gold Cup) 2011 - Details - RSSSF

ในฟุตบอลโลก 2010 ที่ประเทศแอฟริกาใต้ สามพี่น้องปาลาซิโอส ได้แก่ เยร์ริ, โจนิ และวิลซอน ถูกเรียกตัวติดทีมชาติทั้งหมด นับเป็นสามพี่น้องกลุ่มแรกที่ติดทีมชาติใดชาติหนึ่งในการแข่งขันฟุตบอลโลกWorld Cup 2010: Palacios brothers to create history, BBC News, 15 June 2010. Retrieved 16 June 2010. อย่างไรก็ตาม โจนิไม่ได้ลงเล่นในการแข่งขันนั้นเลยแม้แต่นัดเดียว

 เกียรติประวัติ 
ลิกานาซิโอนัล: 10
รอบปิดฤดูกาล 2008, รอบปิดฤดูกาล 2009, รอบปิดฤดูกาล 2010, รอบเปิดฤดูกาล 2011, รอบปิดฤดูกาล 2012, รอบเปิดฤดูกาล 2012, รอบปิดฤดูกาล 2013, รอบปิดฤดูกาล 2014, รอบปิดฤดูกาล 2015, รอบปิดฤดูกาล 2016

โกปาเซนโตรอาเมริกานา: 1
2011

 ชีวิตส่วนตัว 
เขามีพี่น้องอีก 4 คน ได้แก่ มิลตอน, เยร์ริ, วิลซอน และเอดวิน

ในวันที่ 30 ตุลาคม ค.ศ. 2007 เอดวิน (อายุ 14 ปี) ถูกลักพาตัวในลาเซย์บาBirmingham confirm kidnap of midfielder's brother และเสียชีวิตในอีก 1 ปี 7 เดือนถัดมาที่โอโมอาJerry Palacios: “Los goles son para mi hermano Edwin René”  - Tiempo 

 อ้างอิง 

 แหล่งข้อมูลอื่น 

หมวดหมู่:ชาวฮอนดูรัสเชื้อสายแอฟริกา
หมวดหมู่:กองหลังฟุตบอล
หมวดหมู่:นักฟุตบอลชาวฮอนดูรัส
หมวดหมู่:นักฟุตบอลทีมชาติฮอนดูรัส
หมวดหมู่:ผู้เล่นในฟุตบอลโลก 2010
หมวดหมู่:นักฟุตบอลในโอลิมปิกฤดูร้อน 2016